**Možné oblasti / aktivity projektov pre podnikateľské subjekty v oblasti poľnohospodárstva, lesníctva a výroby potravín**

1. **Oblasť poľnohospodári (Prvovýroba)**

**Výška projektu a spolufinancovanie:**

* Max. výška projektu: **50 000 EUR.**
* Miera podpory:**50 %**
* Výšku dotácie je možné navýšiť:
	+ o 20 % v prípade mladých poľnohospodárov;
	+ o 20 % v prípade ekologického poľnohospodárstva
	+ o 20 % v prípade integrovaných projektov s inými opatreniami

**Kto môže podať projekt?**

Fyzické a právnické osoby podnikajúce v poľnohospodárskej prvovýrobe

**Typy oprávnených aktivít / projektov:**

*1. Špeciálna rastlinná výroba:*

* Investície do výstavby, rekonštrukcie a modernizácie objektov špeciálnej rastlinnej výroby vrátane prípravy staveniska;
* Investície do obstarania technického a technologického vybavenia špeciálnej rastlinnej výroby vrátane  strojov a náradia slúžiacich na pestovanie, aplikáciu prípravkov na ochranu rastlín,  priemyselných a hospodárskych hnojív, zber a pozberovú úpravu;
* investície do objektov na využívanie geotermálnej energie na vykurovanie skleníkov a fóliovníkov a na vlastnú spotrebu v podniku  vrátane súvisiacich investičných činnosti.

*2. Živočíšna výroba:*

* Investície do výstavby, rekonštrukcie a modernizácie objektov živočíšnej výroby vrátane prípravy staveniska;
* Investície do obstarania technického a technologického vybavenia živočíšnej výroby vrátane  strojov a náradia slúžiacich aj na zber objemových krmív, uskladnenie a manipuláciu s krmivami a stelivami;
* Investície do zavádzania technológií na výrobu energie energetickou transformáciou biomasy vyprodukovanej  primárne v rámci živočíšnej výroby  s doplnkovou funkciou biomasy vyprodukovanej na ostatnej poľnohospodárskej pôde (nevyužitej ornej i TTP) a odpadových druhov biomasy z poľnohospodárstva, vlastnej výroby potravinárskych výrobkov.

*4. Zavádzanie inovatívnych technológií v súvislosti s variabilnou aplikáciou organických a priemyselných hnojív a ostatných substrátov s cieľom lepšenia kvalitatívnych vlastností a úrodnosti pôdy a ochrany pred jej degradáciou*

* Investície do obstarania inovatívnej techniky, technológie a strojov s variabilnou aplikáciou organických a priemyselných hnojív  a ostatných substrátov do pôdy.

*5. Zlepšenie odbytu*

* Investície do výstavby, rekonštrukcie a modernizácie objektov a do jeho vnútorného vybavenia: na priamy predaj výhradne vlastných výrobkov v rámci areálu daného podniku.

*6. Založenie porastov rýchlo rastúcich drevín a iných trvalých energetických plodín*

* Náklady na založenie porastov rýchlo rastúcich drevín a iných trvalých energetických plodín na poľnohospodárskej pôde.

*7. Skladovacie kapacity a pozberová úprava*

* Investície do výstavby, rekonštrukcie a modernizácie skladovacích kapacít a  pozberovej úpravy vrátane sušiarní s energetickým využitím biomasy na výrobu tepla s max. tepelným výkonom do 2 MWt.

*8. Zníženie záťaže na životné prostredie vrátane technológii na znižovanie emisií skleníkových plynov v spojitosti s rastom produkcie alebo rastom kvality produkcie:*

* Investície do nových technológií na znižovanie emisií skleníkových plynov v ustajnení hospodárskych zvierat v súvislosti s rastom produkcie alebo rastom kvality produkcie;
* Investície do objektov a technológií na bezpečné uskladnenie a nakladanie s hospodárskymi hnojivami a inými vedľajšími produktmi vlastnej živočíšnej výroby (výstavba hnojísk, uskladňovacích nádrží alebo žúmp) v súvislosti s rastom produkcie alebo rastom kvality produkcie;
* Investície do uskladnenia hnojív a chemických prípravkov v rastlinnej výrobe a do objektov, technológií a zariadení na bezpečné uskladnenie senáže a siláže v súvislosti  rastom produkcie alebo rastom kvality produkcie.

*9. Investície spojené s využitím biomasyvyprodukovanej  primárne v rámci živočíšnej výroby  s doplnkovou funkciou biomasy vyprodukovanej na ostatnej poľnohospodárskej pôde (nevyužitej ornej i TTP) a odpadových druhov biomasy z poľnohospodárstva, vlastnej výroby potravinárskych výrobkov:*

* investície na budovanie, rekonštrukciu  a modernizáciu zariadení na energetické využívanie biomasy na výrobu tepla a vykurovanie s max. tepelným výkonom do 500 kWt;
* investície na budovanie, rekonštrukciu a modernizáciu zariadení na energetické využívanie biomasy na výrobu elektriny a tepla spaľovaním bioplynu vyrobeného anaeróbnou fermentáciou, s max. elektrickým výkonom do 500 kWe;
* investície na výrobu biomasy pre technické a energetické využitie.
1. **Spracovatelia, výrobcovia potravín**

**Výška projektu a spolufinancovanie:**

* Max. výška projektu: **50 000 EUR.**
* Miera podpory:**50 %**
* Výšku dotácie je možné navýšiť o 20 % v prípade integrovaných projektov s inými opatreniami

**Kto môže podať projekt?**

1. Fyzické a právnické osoby  podnikajúce v oblasti spracovania produktov poľnohospodárskej prvovýroby a/alebo potravinárskej výroby
2. Fyzické a právnické osoby podnikajúce v oblasti poľnohospodárskej prvovýroby ako aj spracovania vlastnej produkcie.

**Typy oprávnených aktivít / projektov:**

1. výstavba vrátane prípravy staveniska, rekonštrukcia a modernizácia objektov súvisiacich so spracovaním, skladovaním, uvádzaním na trh a/alebo vývojom poľnohospodárskych a potravinárskych výrobkov, vrátane kancelárií (sklady obalových materiálov, čistiacich a dezinfekčných prostriedkov a pomôcok);
2. obstaranie, rekonštrukcia a modernizácia zariadení, strojov, prístrojov a technológií, spracovateľských a výrobných kapacít, vrátane laboratórneho vybavenia a detektorov kovov v rámci procesu spracovania, skladovania, uvádzania na trh produktov a /alebo vývoja poľnohospodárskych a potravinárskych výrobkov, vrátane produktov s chráneným označením pôvodu, chráneným zemepisným označením a zaručených tradičných špecialít podľa osobitného predpisu (nariadenie EÚ č. 1151/2012  , nariadenie (EÚ) č. 1308/2013);
3. stavebné alebo technologické investície na vytvorenie alebo modernizáciu miestnej zbernej siete - príjem, skladovanie, úprava, triedenie a balenie;
4. nákup chladiarenských, mraziarenských alebo termoizolačných nákladných, osobných alebo špeciálnych automobilov, prívesov a návesov, nákladných automobilov a prívesov (návesov) špecializovaných na prepravu zvierat (aj nad 3,5 t), manipulačných vozíkov v súvislosti so spracovaním, resp. uvádzaním na trh
5. zavedenie technológií a postupov s cieľom vytvoriť nové alebo kvalitnejšie výrobky a otvorenie nových trhov, najmä v súvislosti s krátkym dodávateľským reťazcom vrátane podpory uvádzania výrobkov na trh alebo vypracovania programov správnej výrobnej praxe;
6. stavebné alebo technologické investície podporujúce lepšie využitie alebo elimináciu vedľajších produktov alebo odpadu a čistiarne odpadových vôd;
7. investície v súvislosti s výrobou a miešaním krmív z poľnohospodárskych produktov
8. investície na vybudovanie a zariadenie vlastných podnikových predajní;
9. **Mladý farmár a malé poľnohospodárske podniky**

**Výška projektu a spolufinancovanie:**

* Max. výška projektu v prípade mladých poľnohospodárov: **30 000 EUR.**
* Max. výška projektu v prípade mladých poľnohospodárov: **15 000 EUR.**
* Miera podpory: **80 %**

**Kto môže podať projekt?**

* ***Mladý poľnohospodár*** – samostatne hospodáriaci, ktorý vykonáva poľnohospodársku prvovýrobu ako sústavnú a samostatnú činnosť pod vlastným menom, na vlastnú zodpovednosť a za účelom dosiahnutia zisku, ktorý je hlavným zdrojom jeho príjmu. Táto fyzická osoba v čase podania projektu nemá viac ako 40 rokov, má zodpovedajúce profesijné zručnosti a schopnosti a prvýkrát zakladá poľnohospodársky podnik ako jeho jediný a najvyšší predstaviteľ.
* ***Malý poľnohospodársky podnik*** - Samostatne hospodáriaci roľník (mikropodnik v zmysle odporúčania Komisie 2003/361/ES) podnikajúci v poľnohospodárskej prvovýrobe.

**Typy oprávnených aktivít / projektov:**

Podpora sa bude poskytovať na základe podnikateľského plánu v nasledovných oblastiach:

**Zoznam komodít rastlinnej výroby**

Strukoviny

Hrach, poľná fazuľa a sladký bôb

Strukoviny okrem hrachu, poľnej fazule a sladkého bôbu

Zemiaky

Aromatické, liečivé a kulinárske rastliny

Ostatné olejniny (vrátane maku)

Čerstvá zelenina, melóny a jahody pestované na otvorenom priestranstve

Čerstvá zelenina, melóny a jahody pestované na otvorenom priestranstve - poľné

Čerstvá zelenina, melóny a jahody pestované pod krytým priestranstvom

Druhy ovocia

Ovocie mierneho podnebného pásma

Bobuľoviny

Orechy

Vinohrady

Vinohrady – akostné vína

Vinohrady – ostatné vína

Vinohrady - stolové hrozno

**Zoznam komodít živočíšnej výroby**

Koňovité

Hovädzí dobytok mladší ako rok

Hovädzí dobytok mladší ako dva roky – býčky

Hovädzí dobytok mladší ako dva roky – jalovičky

Hovädzí dobytok starší ako dva roky - býky

Hovädzí dobytok – jalovice staršie ako dva roky

Dojnice

Ostatné kravy staršie ako dva roky

Dojnice

Ovce

Chovné ovce – samice

Ostatné ovce

Kozy

Kozy - chovné samice

Ostatné kozy

Ošípané - chovné prasnice nad 50kg

Ošípané – prasiatka do 20kg

Ošípané - ostatné

Hydina - Brojlery

Hydina – Morky

Hydina - Nosnice

Ostatná hydina

Kačky

Husi

Králiky – chovné samice

Včelstvá

1. **Obhospodarovatelia lesov**

**Výška projektu a spolufinancovanie:**

* Max. výška projektu: **50 000 EUR.**
* Miera podpory:**80 %**

**Kto môže podať projekt?**

Fyzické a právnické osoby obhospodarujúce lesy vo vlastníctve:

* *súkromných vlastníkov a ich združení*;
* *obcí a ich združení*;
* *cirkvi*, ktorej majetok možno podľa vnútroštátneho právneho poriadku považovať za súkromný, pokiaľ ide o jeho správu a nakladanie s ním;
* *štátu* (LESY SR, š.p.; Štátne lesy TANAP-u; Lesohospodársky podnik Ulič, š.p.).

**Typy oprávnených aktivít / projektov:**

***Činnosť 1*** *na zlepšenie vodného hospodárstva v lesoch:*

* **zahrádzanie bystrín** v lesoch podľa § 27 zákona č. 326/2005 Z. z. (budovanie a rekonštrukcia prehrádzok, malé vodné stupne alebo  ich zoskupenia  a úpravy korýt na bystrinách) na účely ochrany pred povodňami, zmiernenie eróznych procesov a pre akumuláciu vody na účely ochrany pred požiarmi;
* budovanie a rekonštrukcia **technických diel** v lesoch na ochranu pred povodňami, zmiernenie eróznych procesov a pre akumuláciu vody na účely ochrany pred požiarmi podľa § 27 zákona č. 326/2005 Z. z.;
* budovanie **jednoduchých objektov protipovodňovej ochrany** v lesoch – drobných prekladaných drevených hrádzok (zrubov) alebo sypaných kamenných hrádzok na lesných pozemkoch, ktorých budovanie si nevyžaduje stavebné povolenie.

***Činnosť 2*** *na zlepšenie ochrannej protipožiarnej infraštruktúry:*

* výstavba, rekonštrukcia protipožiarnych **lesných ciest,** ak slúžia ako prístup k vybudovaným objektom v rámci tohto podopatrenia, ktoré sú v súlade s požiadavkami životného prostredia a ochrany prírody;
* realizácia projektov komplexného protipožiarneho monitorovacieho systému v lesnej krajine s vysokým a stredným stupňom požiarovosti;
* výstavba, rekonštrukcia a dodávka protipožiarnych monitorovacích veží a súvisiacich prostriedkov komunikácie.

***Činnosť 3*** *na zlepšenie zdravotného stavu lesov:*

* realizácia preventívnych opatrení malého rozsahu proti kalamitným biotickým škodcom formou kladenia a asanácie lapákov, inštalácie a prevádzky feromónových lapačov a aplikácie chemických prípravkov v lesných porastoch (aplikácie chemických prípravkov je oprávnená len v prípade, že na realizáciu daného opatrenia nie sú dostupné biologické prípravky alebo ich aplikácia nie je účinná).

**Činnosť 4:** umelá obnova a výchova ochranných lesov a lesov osobitného určenia, najmä podsadboulesných porastov.

**Činnosť 5:** budovanie a obnova občianskej a poznávacej infraštruktúry v lesných ekosystémoch (náučné a turistické chodníky, cyklotrasy, odpočívadlá, pozorovateľne, mostíky, turistické značenie, mapové panely, informačné tabule, turistické útulne, ohniská, odpadkové koše, vyhliadkové veže, lanové dráhy, schody, rebríky, chodníky, objekty a centrá biodiverzity na pozorovanie – mokrade, malé vodné plochy, ukážkové lesné biotopy).

**Činnosť 6:** zlepšenie hniezdnych príležitostí vtákov v lese a iných prvkov zvyšujúcich biodiverzitu lesných ekosystémov, a to hlavne:

* výrobou a inštaláciou hniezdnych búdok pre dutinové hniezdiče (predovšetkým pôtikkapcavý, sova obyčajná, sova dlhochvostá) a hmyzožravé spevavce;
* výrobou a inštaláciou iných prvkov infraštruktúry biodiverzity pre ochranu, resp. podporu chránených druhov živočíchov.